SEAFCO วิ่งฉิว 4% หลังคว้างานใหม่ 3 โครงการ มูลค่ารวม 316 ลบ.
SEAFCO วิ่งฉิว 4% หลังคว้างานใหม่ 3 โครงการ มูลค่ารวม 316 ลบ. โดย ณ เวลา 15.23 น. อยู่ที่ 8.35 บวก 0.35 บาท หรือ 4.38% สูงสุดที่ 8.40 บาท ต่ำสุดที่ 8.05 บาท ด้วยมูลค่าซื้อขาย 25.50 ล้านบาท
21 ม.ค. 2562

ผู้สื่อข่าวรายงานว่า ราคาหุ้น บริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 15.23 น. อยู่ที่ 8.35 บวก 0.35 บาท หรือ 4.38% สูงสุดที่ 8.40 บาท ต่ำสุดที่ 8.05 บาท ด้วยมูลค่าซื้อขาย 25.50 ล้านบาท

โดย SEAFCO ระบุว่า ในช่วงเดือน ม.ค.62 บริษัทได้รับงานใหม่จำนวน 3 โครงการ มูลค่ารวม (ไม่รวมภาษีมูลค่าเพิ่ม) 316 ล้านบาท ประกอบด้วย โครงการ เดอะแสตรนด์ ทองหล่อ ซ.สุขุมวิท 55 กรุงเทพฯ ของบริษัท เดอะแสตรนด์ คอร์ปอเรชั่น จำกัด ลักษณะงานเป็นกำแพงกันดินระบบไดอะแฟรมวอลล์ และเสาข็มเจาะแบบกลม ขอบเขตสัญญารวมค่าวัสดุ โดยเริ่มดำเนินการแล้ว ตั้งแต่วันที่ 30 พ.ย.61
อีกทั้ง โครงการนานา (เสาเข็มทดสอบ) ซ.สุขุมวิท 6 กรุงเทพฯ ของบริษัท นันทวัน จำกัด ลักษณะงานเป็นงานเสาเข็มเจาะกลม ขอบเขตสัญญาไม่รวมค่าวัสดุ โดยเริ่มดำเนินการแล้ว ตั้งแต่วันที่ 1 ธ.ค.61 และโครงการบางกอก มอลล์ ถ.บางนา-ตราด กรุงเทพฯ (โซน 1, โซน 2 และโซน 3)  ของบริษัท บางนา ชอปปิ้งคอมเพล็กซ์ จำกัด ลักษณะงานเป็นงานกำแพงกันดินระบบไดอะแฟรมวอลล์ และเสาเข็มเจาะกลม ขอบเขตสัญญา ไม่รวมค่าวัสดุ โดยเริ่มดำเนินการแล้วตั้งแต่วันที่ 15 ม.ค.62